भारत के राष्‍ट्रीय चिन्ह
जब हॉकी(इस खेल को राष्ट्रीय खेल का दर्जा प्राप्त नहीं है) के खेल की बात आती है तो भारत ने हमेशा विजय पाई है। हमारे देश के पास आठ ओलम्पिक स्‍वर्ण पदकों का उत्‍कृष्‍ट रिकॉर्ड है। भारतीय हॉकी का स्‍वर्णिम युग 1928-56 तक था जब भारतीय हॉकी दल ने लगातार 6 ओलम्पिक स्‍वर्ण पदक प्राप्‍त किए। भारतीय हॉकी दल ने 1975 में विश्‍व कप जीतने के अलावा दो अन्‍य पदक (रजत और कांस्‍य) भी जीते। अंतरराष्ट्रीय हॉकी महासंघ ने 1927 में वैश्विक संबद्धता अर्जित की और अंतरराष्ट्रीय हॉकी संघ (एफआईएच) की सदस्‍यता प्राप्‍त की।
महाराज कृष्ण कौशिक
महाराज कृष्ण कौशिक (जन्म 2 मई, 1955) भारत की राष्ट्रीय फील्ड हॉकी टीम के पूर्व खिलाडी और भारतीय पुरुष एवं महिला हॉकी टीम के कोच रहे हैं। कृष्ण कौशिक मॉस्को, सोवियत संघ में आयोजित 1980 के ग्रीष्मकालीन ओलिंपिक में स्वर्ण पदक विजेता टीम के सदस्य रहे। खेल एवं युवा कल्याण विभाग ने उन्हें मप्र राज्य हाॅकी अकादमी के चीफ सलाहकार कोच के रूप में नियुक्त किया। भारत सरकार ने उन्हें 1998 में अर्जुन पुरस्कार से सम्मानित किया। भारतीय हॉकी में उनके कोचिंग योगदान के लिए उन्हें 2002 में द्रोणाचार्य पुरस्कार मिला। उन्होंने 'द गोल्डन बूट' नामक पुस्तक भी लिखी।